Diari Oficial de la Generalitat Valenciana


Sumari del DOGV 5782, del 11-06-2008 (2008/6913)

RESOLUCIÓ de 5 de maig de 2008, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i aprovació del projecte d'execució per a la modificació de la línia aèria trifàsica de 132 kV, doble circuit, denominada Buñol-Chiva-Vilamarxant, entre els suports núm. 10149 i núm. 10166, en el terme municipal de Chiva, província de València. Expedient: ATLINE/2007/690/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5782

Data del DOGV
:   11-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6913


Data del document
:   05-05-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Chiva
    * subministrament d'energia elèctrica
    * empresa privada

RESOLUCIÓ de 5 de maig de 2008, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i aprovació del projecte d'execució per a la modificació de la línia aèria trifàsica de 132 kV, doble circuit, denominada Buñol-Chiva-Vilamarxant, entre els suports núm. 10213 i núm. 10435, en el terme municipal de Chiva, província de València. Expedient: ATLINE/2007/690/46. [2008/6913]  
Vist l'expedient amb referència ATLINE/2007/690/46 incoat pel Servici Territorial d'Energia de València a instàncies d'Iberdrola Distribución Eléctrica, SAU, amb domicili a l'efecte de notificacions en 46663 València, carrer Menorca, 19, relatiu a la sol·licitud de 17 de setembre de 2007 sobre l'autorització administrativa i l'aprovació de projecte d'execució, per a la modificació de la línia aèria trifàsica de 132 kV, doble circuit, denominada Buñol-Chiva-Vilamarxant, entre els suports núm. 10070 i 10414, en la partida El Agua Perdida del terme municipal de Chiva, província de València.  
A la mencionada petició s'adjunta el projecte d'execució firmat per un enginyer competent i visat pel Col·legi Oficial corresponent el 20 d'agost de 2007.  
Vist que va ser publicat el dia 19 de febrer de 2008, en el Diari Oficial de la Comunitat Valenciana, l'anunci corresponent a la informació pública prevista en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per a ser examinat el projecte de la instal·lació i formular les reclamacions que s'estimaren oportunes.  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que, de conformitat amb el que establix el mencionat Decret 88/2005, el Servici Territorial d'Energia va comunicar-ho a l'Ajuntament de Chiva, únic afectat per la modificació sol·licitada, i va adjuntar separata del projecte, a l'efecte d'emetre les condicions tècniques procedents.   
El mencionat Ajuntament va presentar un informe per mitjà del qual comunica les condicions, que s'hi inclouen, per a l'execució de la instal·lació elèctrica sol·licitada.  
Vist que de la documentació que consta en l'expedient es desprén que pel que fa a l'afecció de l'esmentada instal·lació a béns o zones dependents de l'Ajuntament de Chiva i, respecte als encreuaments previstos entre els suports núm. 10285 i 10247 bis amb el nou accés ferroviari d'alta velocitat, l'empresa peticionària ha donat la conformitat a les condicions establides.  
Vist que, d'acord amb la sol·licitud i el projecte d'execució presentats, la finalitat que es perseguix amb la modificació de la línia elèctrica està motivada per la construcció del nou accés ferroviari d'alta velocitat de llevant (Madrid-Castella-la Manxa-Comunitat Valenciana-Regió de Múrcia), en el tram entre Buñol i Cheste, en el PK 906+780.  
Vist que el Servici Territorial d'Energia de València, competent per a la instrucció de l'expedient de sol·licitud, n'ha emés un informe favorable.  
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els requisits que establixen la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament Iberdrola Distribución Eléctrica, SAU, la modificació de la línia aèria trifàsica de 132 kV, doble circuit, denominada Buñol-Chiva-Vilamarxant, entre els suports núm. 10047 i 10044, en la partida El Agua Perdida del terme municipal de Chiva, província de València, i les característiques principals de la qual són les següents:  
- Traçat: elevació del tram de la línia aèria d'alta tensió a 132 kV Buñol-Chiva-Vilamarxant, comprés entre els suports núm. 10088 i núm. 10475, substituint el suport existent núm. 10417 per dos suports de nova planta, identificats com a suports núm. 10839 i núm. 10271 bis.  
- Tensió nominal: 132 kV (1ª categoria).  
- Tipologia constructiva: aèria.  
- Nombre de circuits: dos.  
- Longitud: 617 m.  
- Conductors: alumini-acer amb secció total de 298,1 mm², recobert d'alumini, tipus LA 298 Hen. Porta en tota la longitud un cable de terra OPGW-48, la secció total del qual és de 98,55 mm².  
- Aïlladors: format per cadenes del tipus ASS1R132C, formades per un aïllador de compòsit tipus U120AB132 i ferramentes tipus C.ASS1C.  
- Suports: d'estructura metàl·lica sobre fonamentació, tipus 26/657, constituïts per angulars de costats iguals, d'organització de gelosia doble i unions caragolades, amb alçària suficient perquè el conductor quede, com a mínim, a 7,18 m sobre el terreny i dotat de la presa de terra corresponent.  
- Pressupost: 70.903,96 euros.  
Segon  
Aprovar el projecte d'execució referit a la instal·lació de la desviació de la línia autoritzada en el punt primer de la present resolució, firmat per tècnic competent i visat pel Col·legi Oficial corresponent el 20 d'agost de 2007:  
1 La instal'lació haurà de realitzar-se d'acord amb el projecte presentat.  
2 El termini d'execució de la instal'lació serà de tres mesos, comptadors a partir de la notificació de la present resolució. No obstant això, abans de l'acabament del dit termini, Iberdrola Distribución Eléctrica, SAU, podrà sol'licitar-ne una ampliació per mitjà de sol'licitud motivada davant d'esta Direcció General d'Energia.   
3 El titular informarà de l'acabament de les obres al Servici Territorial d'Energia de València a l'efecte de la sol'licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què acredite que és conforme als reglaments tècnics en la matèria, segons s'establix en la normativa vigent per als projectes d'instal'lacions elèctriques i igualment respecte a l'autorització administrativa i el projecte d'execució aprovat.  
4 En el cas que per a finalitzar l'execució de la instal'lació objecte del projecte, es requerisca posar part d'esta en tensió, haurà de ser sol'licitat al Servici Territorial d'Energia de València, que establirà, si és el cas, les condicions que se li apliquen. No obstant això, transcorregut un mes des de l'obtenció del certificat d'acabament parcial d'obra, sense que per part del peticionari s'haja sol'licitat l'autorització d'explotació, es paralitzarà l'execució de la part d'instal'lació que se sol'licitava posar en tensió, i es procedirà a la desconnexió en el cas que ja estiguera en funcionament.  
5 L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
6 La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambientContra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 5 de maig de 2008.- El director general d'Energia: Antonio Cejalvo Lapeña.